alkefamilien
Store norske leksikon,Biologi,Dyreriket,Ryggstrengdyr,Virveldyr,Fugler,Vade-, måke- og alkefugler,Alkefamilien
Alkefamilien er en familie i ordenen vade-, måke- og alkefugler. Alkefuglene er havfugler som sjelden går på land utenom i hekketiden. De har en meget tett og isolerende fjærdrakt og er glimrende svømmere og dykkere.
I Norge hekker følgende arter: alke lomvi polarlomvi lunde teist  alkekonge hekker på Svalbard. Beskrivelse Alkefuglene er tettbygde svømmefugler med kort hals og kort stjert. Vingene er smale og korte, vingeslagtakten rask og flukten rettlinjet (farten maksimum 70 kilometer per time). De er blant de flygende fuglene som har minst vinger i forhold til kroppsvekten. Kjønnene er like, og vinterdrakten mer grå og hvit (som hos ungfuglene) enn sommerdrakten, som har rene, svarte felter. De har en meget tett og isolerende fjærdrakt med opptil rundt 14 000 fjær hos hver fugl. Hvis en oljeflekk så stor som et kronestykke sammenklistrer fjærdrakten, vil isolasjonen svekkes og fuglen avkjøles så den til slutt dør. Levevis De er glimrende svømmere og dykkere, og de største artene dykker til minst 150 meters dyp. Under vann bruker alkefuglene bare vingene som fremdriftsmiddel, og de styrer med føttene som pingvinene. Næringen er fisk, småkreps med mer. Formering De fleste alkene er utpregede kolonihekkere. Alle artene legger bare ett egg unntatt teisten, som legger to. Arter I alt 23 arter finnes rundt den nordlige halvkule. I Norge hekker alke, lomvi, polarlomvi, lunde og teist; alkekongen hekker på Svalbard. Den utdødde geirfuglen hørte til alkefamilien. Les mer i Store norske leksikon fuglefjell geirfugl (utdødd art) fugler i Norge